ມົນຮັກບ່າວເມືອງວັງ - ມຸກດາວັນ ສັນຕິພອນ
ມົນຮັກບ່າວເມືອງວັງ
ເນື້ອຮ້ອງດັດແປງ
ເນື້ອຮ້ອງດັດແປງ
-
ວັນຄໍາ ເພັດນໍ້າດີ
ກີ້ ວົງເດີອນ
ວິນລ້ຽມ ດິດທະວົງ
ນ້ອຍ ແສງສຸລິຍາ
ກິ່ງສະດາ ໜູຫ່ວງ
ມຸກດາວັນ ສັນຕິພອນ - ສາວນັກຮ້ອງບ້ານທົງ ໝໍລຳບ້ານນາ ເຈົ້າຂອງຜົນງານເພງ ມົນຮັກບ່າວເມືອງວັງ , ສຽງແຄນແທນໃຈ , ເອີ້ນອ້າຍໃສ່ໝໍ້ໜຶ້ງ , ບ່າວທ່າແຂກ ສາວສະຫວັນ ເກີດມື້ວັນທີ 02/06/1997 ໃນຄອບຄົວຊາວນາ ພໍ່ຊື່ ສັນຕິໄຊ ສັນຕິພອນ ແມ່ຊື່ ສົມໝາຍ ສັນຕິພອນ ເປັນລູກສາວຫລ້າ ໃນຈຳນວນລູກ 6 ຄົນ ເປັນຊາວບ້ານ ບ້ານທາດອີງຮັງ ເມືອງໄກສອນ ພົມວິຫານ ແຂວງສະຫວັນນະເຂດ ສປປ.ລາວ
ມຸກດາວັນ ສັນຕິພອນ ໄດ້ເຂົ້າສູ່ວົງການເພງຍ້ອນວ່າ ໃນມື້ຊ້ອມວົງ ຂອງວົງດົນຕີອີເລັກໂທນກ້ວຍສຸກຂຽວ ຂາດນັກຮ້ອງ ໃນມື້ນັ້ນ ມຸກດາວັນ ສັນຕິພອນ ໄດ້ນັ່ງຢູ່ນັ້ນ ພໍ່ສັນຕິໄຊ ສັນຕິພອນ ພໍ່ມຸກດາວັນ ສັນຕິພອນຈຶງໄດ້ບອກໃຫ້ ມຸກດາວັນ ສັນຕິພອນ ລອງຮ້ອງເບິ່ງ ແລະກະເຫັນວ່າຮ້ອງໄດ້ດີພໍສົມຄວນ ນັບແຕ່ນັ້ນມາ ມຸກດາວັນ ສັນຕິພອນ ກະໄດ້ຮ້ອງປະຈຳໃນວົງດົນຕີ ກ້ວຍສຸກຂຽວ.
ຜົນງານ - ນັບແຕ່ເລີມຮ້ອງເພງກະໄດ້ເຂົ້າປະກວດຮ້ອງເພງ ແຕ່ອາຍຸ 5 ປີ ມີໄດ້ລາງວັນກະຫລາຍລາງວັນ ໃນປີ 2008 ມຸກດາວັນ ສັນຕິພອນ ໄດ້ມີໂອກາດເປັນສະມາຊິກສະໂມສອນວັດທະນະທຳ ແຂວງສະຫວັນນະເຂດ ໃນວຽກການຮ້ອງ ການລຳ ໃນປີ 2010 ມຸກດາວັນ ສັນຕິພອນ ໄດ້ມີໂອກາດເປັນສະມາຊິກນັກສະແດງ ແຂວງສະຫວັນນະເຂດ ຮັບໄຊງານສະຫລອງນະຄອນຫຼວງວຽງຈັນຄົບຮອບ 450 ປີ ໃນວຽກການຮ້ອງ ການລຳຄອນສະຫວັນ ລຳຜູ້ໄທ ແລະໄດ້ສະແດງໃນງານບຸນປະຈຳປີ ງານນະມັດສະການພຮະທາດຫລວງ ງານນະມັດສະການພຮະທາດອີງຮັງ ແລະງານປະເພນີຕ່າງໆຂອງສະມາຊິກສະໂມສອນວັດທະນະທຳ ແຂວງສະຫວັນນະເຂດ ທັ້ງໃນແລະຕ່າງປະເທດ.
ຜົນງານ - ໃນດ້ານການບັນທຶກສຽງ ວີຊີດີ ດີວີດີ. ຜົນງານຊຸດທຳອິດທີ່ ມຸກດາວັນ ສັນຕິພອນ ໄດ້ບັນທຶກສຽງ ຊື່ຊຸດ ຊຳລະແຜໃຈ ຮ້ອງລວມໝູ່ 4 ຄົນ ເພງທີ່ໄດ້ຮັບການຍອມຮັບ ຄືເພງໄຫວບໍ່ພໍ່ ຜົນງານຊຸດທີ່ 2 ມຸກດາວັນ ສັນຕິພອນ ໄດ້ບັນທຶກສຽງ ຊື່ຊຸດ ບ່າວທ່າແຂກ-ສາວສະຫວັນ ຮ້ອງຄູ່ ເພງທີ່ໄດ້ຮັບການຍອມຮັບ - ເພງບ່າວທ່າແຂກ-ສາວສະຫວັນ,ເພງເພຶ່ນມິມັກຂ່ອຍ ຜົນງານຊຸດທີ່ 3 ມຸກດາວັນ ສັນຕິພອນ ໄດ້ບັນທຶກສຽງ ຊື່ຊຸດ ມົນຮັກບ່າວເມືອງວັງ ຮ້ອງດ່ຽວ ເພງທີ່ໄດ້ຮັບການຍອມຮັບ - ເພງເອີ້ນອ້າຍໃສ່ໝໍ້ໜຶ້ງ , ເພງສຽງແຄນແທນໃຈ , ເພງມົນຮັກບ່າວເມືອງວັງ
ໃນປັດຈຸບັນ ມຸກດາວັນ ສັນຕິພອນ ກະຍັງເປັນ ສາວນັກຮ້ອງບ້ານທົງ ໝໍລຳບ້ານນາ ປະຈຳວັງດົນຕີອີເລັກໂທນກ້ວຍສຸກຂຽວ ໃຊ້ຊີວິດເປັນຊາວບ້ານ ບ້ານທາດອີງຮັງ ເມືອງໄກສອນ ພົມວິຫານ ແຂວງສະຫວັນນະເຂດ ສປປ.ລາວSame albumSame artistບົດເພງອາລະບຳວິດີໂອ
-